# Lacèrtids

Els lacèrtids (Lacertidae) són una família de rèptils escatosos del subordre del saures, oriünds d'Europa, Àfrica i Àsia. Inclou diverses espècies popularment anomenades llangardaix o lluert, i sargantana o serenalla, (sanglantana/singlantana a Catalunya del Nord, singratalla/sarnalla al Pallars).

## Hàbitat i distribució

Totes les espècies són terrestres. Les espècies europees i mediterrànies viuen en boscos i en matolls. Les espècies dels gèneres Eremias i Ophisops habiten en praderies i deserts d'Àsia. Les espècies africanes viuen en àrees àrides i rocoses.

## Morfologia

L'única espècie del gènere Holaspis, Holaspis guentheri, és una de les poques espècies arbòries de lacèrtids, i és planadora, de poc vol, amb una ampla cua i cos aplatat com un perfil aerodinàmic. Els lacèrtids són petits, mesurant usualment menys de 9 cm de longitud total, encara que algunes espècies excedeixen els 15 cm (com Timon lepidus).
* Cos llarg i àgil (entre 10-70 cm de longitud).
* Cap ben diferenciat.
* Cua llarga, punxeguda, fràgil i regenerable.
* Ulls amb parpelles mòbils.
* El timpà és molt destacat.
* La llengua és bífida i evaginable.
* Les dents es troben soldades a la vora interna de les mandíbules.
* Potes fines i ben desenvolupades, proveïdes de cinc dits prims i amb ungles.
* El cap està cobert de grans escates, i també el ventre, mentre que el dors presenta petites escates granulars.

### Identificació

Les sargantanes comunes de mur són petites, primes i molt variades en colors i patrons. La seva coloració és generalment marró o grisenca, i ocasionalment tenen color verd. En alguns individus les files de taques en el seu llom formen una línia, altres tenen un patró reticulat amb punts negres i blancs, i una mica de blau en les seves espatlles. La cua és marró, gris o rovellada. La regió ventral té 6 files de grans rectangles vermellosos, rosats o ataronjats. Poden tenir marques negres a la gola.

## Alimentació

Els lacèrtids són primàriament insectívors, encara que l'espècie Meroles anchietae menja regularment llavors, que no és un aliment indesitjable en el Desert de Namíbia.

## Reproducció

Almenys 4 espècies del gènere Lacerta són partenogenètiques, i tots els lacèrtids són ovípars, excepte algunes poblacions de Zootoca vivipara.

## Classificació

* Família Lacertidae
** Subfamília Gallotiinae
*** Gènere Gallotia
*** Gènere Psammodromus
** Subfamília Lacertinae
*** Gènere Acanthodactylus
*** Gènere Adolfus
*** Gènere Algyroides
*** Gènere Australolacerta
*** Gènere Darevskia
*** Gènere Eremias
*** Gènere Gastropholis
*** Gènere Holaspis
*** Gènere Heliobolus
*** Gènere Iberolacerta
*** Gènere Ichnotropis
*** Gènere Lacerta
*** Gènere Latastia
*** Gènere Meroles
*** Gènere Mesalina
*** Gènere Nucras
*** Gènere Ophisops
*** Gènere Pedioplanis
*** Gènere Philochortus
*** Gènere Podarcis
*** Gènere Poromera
*** Gènere Pseuderemias
*** Gènere Takydromus
*** Gènere Timon
*** Gènere Tropidosaura
*** Gènere Zootoca

## Referències

* ↑ Čerňanský, Augé i Phelizon, 2020, p. 1.
* ↑ DIEC
* ↑ Zug et al. 2001
* ↑ Llorente, Gustavo: Els vertebrats de les zones humides dels Països Catalans. Editorial Pòrtic, S.A. Col·lecció Conèixer La Natura, núm. 6, plana 68. Desembre del 1988, Barcelona. ISBN 8473063546
* ↑ Bell, Graham. The Masterpiece of Nature: The Evolution and Genetics of Sexuality (en anglès). CUP Archive, 1982, p. 326. ISBN 0856647535.

## Bibliografia

* Čerňanský, A.; Augé, M. L.; Phelizon, A. «Dawn of Lacertids (Squamata, Lacertidae): New Finds from the Upper Paleocene and the Lower Eocene» (en anglès). Journal of Vertebrate Paleontology, 40, 1, 2020. DOI: 10.1080/02724634.2020.1768539.

## Vegeu també

* Llangardaix pirinenc (Lacerta agilis)
* Llangardaix ocel·lat (Timon lepida)
* Llangardaix verd oriental (Lacerta viridis)

## Enllaços externs

* Taxonomia dels lacèrtids (anglès)